Angel Bernard

Angel Bernard (alizaliwa 29 Juni, 1989) ni mwimbaji kutoka nchini Tanzania.

Maisha
Angel ni mtoto wa tatu katika familia ya watoto sita. Ameanza kupenda uimbaji tangu akiwa na umri mdogo na alianza kuimba akiwa na umri wa miaka 6 katika Kanisa Katoliki la Tabata Magengeni akiwa mshirika wa kwaya kuu.http://bongo5.com/angel-benard-muimbaji-wa-gospel-wa-tanzania-mwenye-sauti-ya-pekee-na-kipaji-kisichoelezeka-05-2015/ Angel alisoma shule ya msingi Kisutu. Alifanikiwa kujiunga na shule ya upili Zanaki ambapo alisoma Kidato cha kwanza hadi cha nne na pia aliweza kuendelea na kidato cha tano na cha sita katika shule hiyo hiyo.http://bongo5.com/angel-benard-muimbaji-wa-gospel-wa-tanzania-mwenye-sauti-ya-pekee-na-kipaji-kisichoelezeka-05-2015/

Kabla ya mwaka 2007 Angel alikuwa akiimba mchanganyiko wa nyimbo za dini na za kawaida; aliamua rasmi kuimba nyimbo za dini tu tarehe 26 Septemba mwaka 2007 katika kanisa la Miito ya Baraka jijini Dar es Salaam. Mwaka 2008 alirekodi albamu ya kwanza iitwayo Yote yalikwisha. Mwaka 2010 alirekodi albamu nyingine iliyoitwa Nitakuabudu milele. Angel amekua akijihusisha na vikundi mbalimbali vya muziki kama vile Messengers band, Whispers Band, Glorious Celebration (GWT) na Pure Mission. Pamoja na kuimba, Angel pia ni mzungumzaji katika maeneo mbalimbali, ni mshauri wa vijana, hasa wasichana, ni mwalimu wa sauti na pia mwandishi wa nyimbo.
Tarehe 21 Mei 2015 Angel alichumbiwa na Godsave Sakafu na kufunga naye ndoa mwezi Julai 2015. Sasa wanaishi pamoja Arusha.http://bongo5.com/angel-benard-muimbaji-wa-gospel-wa-tanzania-mwenye-sauti-ya-pekee-na-kipaji-kisichoelezeka-05-2015/

Wasifu na Kazi ya Muziki
Angel Benard amekuwa na mchango mkubwa katika muziki wa Injili nchini Tanzania, akitoa nyimbo zinazogusa mioyo ya wasikilizaji na kuhamasisha imani. Baadhi ya nyimbo zake maarufu ni pamoja na:
 "Nikumbushe Wema Wako"
 "Siteketei"
 "Salama"
 "Abba"
 "Have Your Way"

 Tazama pia 
 Wanamuziki wa Tanzania.

 Viungo vya nje 
Angel Bernad YouTube channel.

Marejeo

Jamii:Waliozaliwa 1989
Jamii:Watu walio hai
Jamii:Wanamuziki wa Tanzania
Jamii:Wanawake wa Tanzania
Jamii:Wiki Loves Women Tanzania